د ننګرهار په خوږیاڼو، شیخ مصرۍ ښار ګوټی او اتمه ناحیه کې ۶۶۶ کورنیو ته روغتیایی کیټونه ور کړل شول. تېره ورځ د ربیع الاول د میاشتې په ۴مه نېټه د ننګرهار ولایت په خوږیاڼو، شیخ مصری ښارګوټی او اتمه ناحیه کې د افغانی سرې میاشتې د ننګرهار نمایندګۍ ریاست د لومړنیو مرستو مدیریت له پر ۶۶۶ کورنیو روغتیایی کیټونه ووېشل شول. د پلان له مخې په خوږیاڼو ولسوالۍ کې ۴۰۰، په شیخ مصری ښارګوتی کې ۱۳۳ او په اتمه ناحیه کې هم ۱۳۳ کورنیو ته روغتیایی کیټونه وویشل شول. په هر روغتیایی کیټ کې ۱۴ ډوله غیر خوراکی توکی: دوه بوشکې، یو ستل، ۷ د غاښونو بورسونه، ۲ د غاښونو کریمونه، ۷ چکۍ د کالیو مینځلو صابون، ۷ چکۍ د ځان مینځلو صابون، یو بیک، ۲ درجن کوټکس، یو متر ټوکر، ۲ دانۍ د سر مینځلو شامپو، یوه د اوبو ډولچه، ۲ صابون دانۍ او ۵ دستپاکونه شامل وو.